‘ভাষণ বন্ধ করে প্রধানমন্ত্রীকে কৃষকদের সঙ্গে কথা বলতে বলুন’, আক্রমণ অতিশীর

নয়াদিল্লি: ভাষণ না দিয়ে আন্দোলকারী কৃষকদের সঙ্গে আগে কথা বলুন, সরাসরি প্রধানমন্ত্রী নরেন্দ্র মোদিকে (Narendra Modi) আক্রমণ করলেন দিল্লির মুখ্যমন্ত্রী অতিশী (Delhi Chief Minister Atishi) । তীব্র আক্রমণ শানিয়ে অতিশী বলেন,বিজেপি (BJP) এমনভাবে কৃষকদের (Farmer Movement) নিয়ে কথা বলছে যেন দাউদ ইব্রাহিমের অহিংসার মতো শোনাচ্ছে।

দিল্লির মুখ্যমন্ত্রী অতিশী বৃহস্পতিবার বিজেপিকে কটাক্ষ করে বলেছেন, দলের উচিত প্রধানমন্ত্রী নরেন্দ্র মোদিকে উপদেশ দেওয়া যে, পঞ্জাবে আমরণ অনশনে বসে থাকা কৃষকদের সঙ্গে আলোচনা করতে বলা।

আরও পড়ুন: আলোচনা ছাড়াই নিয়োগ করেছে বিজেপি! বিরাট দাবি রাহুল গান্ধীর

কেন্দ্রীয় কৃষিমন্ত্রী শিবরাজ সিং চৌহানের লেখা একটি চিঠির জবাবে তিনি বলেন, কৃষকদের অবস্থা আগে কোনওদিন এত খারাপ ছিল না। বিজেপি জমানায় এই পরিস্থিতি তৈরি হয়েছে। অতিশী তার চিঠিতে বিজেপিকে কৃষকদের নিয়ে রাজনীতি বন্ধ করতে বলেছেন।

গত বুধবার মুখ্যমন্ত্রী অতিশীকে লেখা এক চিঠিতে কৃষিমন্ত্রী শিবরাজ সিং চৌহান লেখেন, কৃষকদের নিয়ে চিন্তিত নয় আপ সরকার। কৃষকদের প্রতি কোনও খেয়াল নেই। কখনই দিল্লির কৃষকদের সমস্যার দিকে মনোযোগ দেয়নি আপ। সেই চিঠির জবাবে

অতিশী, চৌহানকে উদ্দেশ্য করে বলেন, মোদিকে বলুন আগে কৃষকদের সঙ্গে কথা বলতে।

উল্লেখ্য, সম্মিলিত কিষাণ মোর্চা (অ-রাজনৈতিক) এবং কিষাণ মজদুর মোর্চা-এর ব্যানারে কৃষকরা ১৩ ফেব্রুয়ারি থেকে পঞ্জাব ও হরিয়ানার মধ্যে শম্ভু এবং খানউরি সীমান্ত অবস্থান করছে।